उत्तर प्रदेश के मुख्यमंत्री अखिलेश ने पतंजली फूड एवं हर्बल पार्क का शिलान्यास किया
प्रादेशिक उत्तर प्रदेश के मुख्यमंत्री अखिलेश ने पतंजली फूड एवं हर्बल पार्क का शिलान्यास किया November 30, 2016
उत्तर प्रदेश, पतंजली, शिलान्यास
लखनऊ, उत्तर प्रदेश के मुख्यमंत्री अखिलेश यादव ने बुधवार को योगगुरु बाबा रामदेव के नोएडा में बनने वाले पतंजली फूड एवं हर्बल पार्क का शिलान्यास किया। इस मौके पर मुख्यमंत्री ने कहा कि पतंजली योगपीठ ने अपने काम से दुनिया में एक अलग पहचान बनाई है। लखनऊ स्थित लोकभवन में एक समारोह के दौरान अखिलश ने कहा कि पतंजली के माध्यम से एक बड़ा काम नोएडा में होने जा रहा है, और इससे लोगों को काफी लाभ मिलेगा।
मुख्यमंत्री ने कहा, “समाजवादियों ने पतंजली फूड एवं हर्बल पार्क का शिलान्यस कर बड़ा काम किया है। बाबा रामदेव एवं आचार्य बालकृष्ण ने एक अच्छी पहल की, जिसका सरकार ने साथ दिया।” उन्होंने कहा, “बाबा रामदेव जब योग लेकर आए थे, तब योग की सबसे अधिक जरूरत थी। उन्होंने एक अलग पहचान बनाई है।”
मुख्यमंत्री ने कहा, “मैं एक बार फ्रांस गया था, वहां फल, सब्जी और फूलों की मंडी देखकर दंग रह गया था। वह मंडी लगभग 300 एकड़ में फैली थी। वहां से सारे यूरोप में आपूर्ति की जाती है। लौटने के बाद मैंने बाबा रामदेव से कहा कि वह भी इस तरह का काम शुरू करेंगे तो इसमें सरकार पूरी मदद करेगी, फूड पार्क बन जाने के बाद हजारों लोगों को इससे रोजगार मिलेगा। इससे उप्र में रोजगार पैदा होंगे। इसे बनाने में बाबा रामदेव का सहयोग सरकार हमेशा करती रहेगी।”
Comments comments ← अनुराग कश्यप की फिल्म में श्वेता त्रिपाठी
‘कहानी 2’ की वजह से नहीं टली ‘वजह..’ की रिलीज →